**Suomen alle 19-vuotiaiden jääkiekkomaajoukkue** edustaa Suomea jääkiekossa alle 19-vuotiaiden kansainvälisissä otteluissa. Alle 19-vuotiaiden ikäluokassa ei enää järjestetä arvokisoja. Suomen jääkiekkoliitto nimittääkin joukkuetta ajoittain *nuoremmaksi U20-joukkueeksi*, ja tapaa uutisoida siitä alle 20-vuotiaiden jääkiekkomaajoukkueen yhteydessä. Suomen alle 19-vuotiaiden jääkiekkomaajoukkue onkin eräänlainen haastajajoukkue, jonka pelaajat tavoittelevat pelipaikkaa alle 20-vuotiaiden joukkueesta. Joukkueen päävalmentajana toimii Miika Elomo.

Euroopan-mestaruuskilpailuissa
------------------------------

Alle 19-vuotiaiden Euroopan-mestaruuskilpailuissa joukkue on saavuttanut kaksi pronssimitalia, vuonna 1974 Sveitsin kisoista ja vuonna 1976 Tšekkoslovakian kisoista. Vuonna 1974 joukkueeseen kuuluivat Ilkka Alatalo, Kari Eloranta, Matti Forss, Matti Hagman, Hannu Helander, Jarmo Hällfors, Pertti Järvenpää, Ari Kankaanperä, Antero Kivelä, Keijo Kivelä, Jari Laiho, Markus Mattsson, Hannu Niemi, Jouni Peltonen, Hannu Raittinen, Jouni Rinne, Jarmo Tolvanen ja Auvo Väänänen.

Vuonna 1976 mukana olivat Forssin ja Mattssonin lisäksi Jukka Hirsimäki, Raimo Hirvonen, Jarmo Huhtala, Juha Jyrkkiö, Kari Järvinen, Erkki Laine, Jukka Laukkanen, Jarmo Lilius, Ari Mäkinen, Harry Nikander, Jukka Peitsoma, Harri Pöyhiä, Mika Rajala, Reijo Ruotsalainen, Risto Siltanen, Rauli Sohlman, Tomi Taimio ja Pertti Vaelma.

### Sijoitukset

* 1968, Suomi, 4.
* 1969, Länsi-Saksa, 5.
* 1970, Sveitsi, 4.
* 1971, Tšekkoslovakia, 4.
* 1972, Ruotsi, 4.
* 1973, Neuvostoliitto, 4.
* 1974, Sveitsi, **pronssia**
* 1975, Ranska, 4.
* 1976, Tšekkoslovakia, **pronssia**

Valmennus
---------

Joukkuetta on valmentanut muun muassa Jussi Ahokas. Vuonna 2019 joukkuetta valmentanut Juha Vuori on valmentanut joukkuetta kahteen otteeseen. Kun Vuori oli ensi kertaa joukkueen valmentajana, hänen valmennusryhmäänsä kuuluivat Juuso Nieminen, Jukka Varmanen sekä Markus Korhonen.

Kesäkuussa 2019 joukkueen johtoryhmään kuuluivat:

Juha Vuori, päävalmentaja

Miika Elomo, valmentaja

Lauri Merikivi, valmentaja

Janne Pekkarinen, maalivahtivalmentaja

Hunor Marton, videovalmentaja

Ville Bister, lääkäri

Mika Uuttu, huoltaja

Jarmo Jalarvo, joukkueenjohtaja

Katso myös
----------

* Suomen alle 20-vuotiaiden jääkiekkomaajoukkue
* Suomen alle 18-vuotiaiden jääkiekkomaajoukkue
* Suomen alle 17-vuotiaiden jääkiekkomaajoukkue
* Suomen alle 16-vuotiaiden jääkiekkomaajoukkue

Lähteet
-------

1. ↑  **Määritä nimeke!** *Hockey Archives*. Viitattu 26.4.2019.
2. ↑  U20 maajoukkueeseen eniten pelaajia HPK:sta! Katso Skogsterin blogi! *Hämeenlinnan Pallokerho*.  30.10.2017. Viitattu 26.4.2019.
3. ↑  Aleksi Klemetti Suomen U19 maajoukkueessa Tsekkiin *Kuhmolainen*.  31.10.2017.  Arkistoitu 26.4.2019. Viitattu 26.4.2019.
4. ↑  Pasi Mennander: Leijonat - Nuorempi U20-joukkue näillä kentällisillä tiistai-illan Sveitsi-otteluun *www.leijonat.fi*. Viitattu 17.12.2019.
5. 1 2 3  Juha Vuori palaa penkin taakse – luotsaa U19-pikkuleijonia Tshekissä *LS24*.  30.10.2017. Viitattu 17.12.2019.
6. ↑  50 kiekkoilijaa kokoontuu keskellä kuuminta kesää – MM-kultajahti alkaa nyt: "Intensiteetti tulee olemaan hurja" *www.iltalehti.fi*. Viitattu 23.7.2021.
7. 1 2 3  Honkavaara, Aarne ym.: *Kaukalon leijonat*, s. 175. US-Mediat Oy, 1989.
8. ↑  toimitus: Alle 19-vuotiaiden maajoukkue pelaa Espoossa ja Kauniaisissa *Länsiväylä*. Viitattu 26.4.2019.
9. ↑  Pasi Mennander: Leijonat - Tässä ovat Nuorten Leijonien haastajat – U19-ryhmä tällä joukkueella maajoukkueleirille Vierumäelle *www.leijonat.fi*. Viitattu 17.12.2019.